Üldkohtu (üheksas koda) 4. mai 2017. aasta otsus – Meta Group vs. komisjon

(kohtuasi T‑744/14)

Vahekohtuklausel – Tehnoloogiaarenduse ja tutvustamistegevuse kuuenda raamprogrammi (2002–2006) raames sõlmitud toetuslepingud – Konkurentsivõime ja uuendustegevuse raamprogrammi (2007–2013) raames sõlmitud toetuslepingud – Ülekantud summade tagasimaksmine – Hagejale antud rahalise toetuse kogusummast veel välja maksmata summa – Abikõlblikud kulud – Lepinguline vastutus

1. Kohtumenetlus–Pöördumine Üldkohtusse vahekohtuklausli alusel–Leping, millele kohaldatakse siseriiklikku õigust–Siseriikliku materiaalõiguse kohaldatavus–Kohtualluvust reguleerivate riigisiseste õigusnormide kohaldatamatus–Tõendamist reguleeriv siseriiklik materiaalõigus (ELTL artikkel 272) (vt punktid 64–70)

2. Kohtumenetlus–Pöördumine Üldkohtusse vahekohtuklausli alusel–Lepingud, mis on sõlmitud teadusuuringute, tehnoloogiaarenduse ja tutvustamistegevuse eriprojekti raames–Komisjoni keeldumine lepingute täitmiseks toetuse saajale ettemakstud teatavate summade rahastamiskõlblikuks tunnistamises–Ettemaksete tagastamise nõue–Abikõlblike kulude arvutamismeetodi vaidlustamine abisaaja poolt–Mõiste „abikõlblikud kulud“ (ELTL artikkel 272; nõukogu määrus nr 1605/2002, artikli 109 lõige 2) (vt punktid 71–77)

3. Euroopa Liidu eelarve–Liidu rahaline abi–Abisaaja kohustus täita abi andmise tingimusi–Rahastamine, mis katab ainult tegelikult kantud kulud–Deklareeritud kulude tegelikkusele vastamise tõendamine–Tõendamiskoormise jaotus (ELTL artikkel 317) (vt punktid 93–95, 218 ja 219)

4. Kohtumenetlus–Pöördumine Üldkohtusse vahekohtuklausli alusel–Lepingud, mis on sõlmitud teadusuuringute, tehnoloogiaarenduse ja tutvustamistegevuse eriprojekti raames–Komisjoni keeldumine lepingute täitmiseks toetuse saajale ettemakstud teatavate summade rahastamiskõlblikuks tunnistamises–Ettemaksete tagastamise nõue–Abikõlblike kulude arvutamismeetodi vaidlustamine abisaaja poolt–Tuginemine õiguspärase ootuse kaitse põhimõttele–Lubamatus–Piirid–Lepingute heas usus täitmise põhimõtte järgimine (ELTL artiklid 263 ja 272) (vt punktid 187–195)

5. Kohtumenetlus–Pöördumine Üldkohtusse vahekohtuklausli alusel–Lepingud, mis on sõlmitud teadusuuringute, tehnoloogiaarenduse ja tutvustamistegevuse eriprojekti raames–Komisjoni keeldumine lepingute täitmiseks toetuse saajale ettemakstud teatavate summade rahastamiskõlblikuks tunnistamises–Ettemaksete tagastamise nõue–Abisaaja poolt selle tagasimakse suuruse vaidlustamine–Tuginemine proportsionaalsuse põhimõttele–Lubatavus–Lepingu heas usus täitmise kohustus (ELL artikli 5 lõige 4; ELTL artikkel 272) (vt punktid 211 ja 212)

6. Kohtumenetlus–Hagimenetluse algatusdokument–Vorminõuded–Ülevaade fakti- ja õigusväidetest–Abstraktne esitlus–Vastuvõetamatus (Euroopa Kohtu põhikiri, artikli 21 esimene lõik; Üldkohtu kodukord, artikli 44 lõike 1 punkt c) (vt punkt 226)

7. Euroopa Liidu eelarve–Liidu rahaline abi–Abi saaja kohustus täita abi andmise tingimusi–Rahastamine, mis katab ainult tegelikult kantud kulud–Deklareeritud kulude tegelikkusele vastamise tõendamine–Puudumine–Abikõlbmatud kulud–Liidu finantsabi saavate projektide nõuetekohane tehniline teostus–Mõju puudumine (ELTL artikkel 317) (vt punktid 246–248)

8. Kohtumenetlus–Pöördumine Üldkohtusse vahekohtuklausli alusel–Tasaarvestamise otsuse õiguspärasuse vaidlustamine–Komisjoni poolt määruse nr 1605/2002 alusel vastu võetud otsus võlgade ja nõuete kohtuvälise tasaarvestamise kohta–Liidu õiguse akt–Akt, mille peale võib esitada tühistamishagi–Vastuvõetamatus (ELTL artiklid 263 ja 272; nõukogu määrus nr 1605/2002) (vt punktid 254–256)

9. Kohtumenetlus–Hagimenetluse algatusdokument–Vorminõuded–Vaidluse eseme määratlemine–Ülevaade fakti- ja õigusväidetest–Hagi liidu institutsiooni poolt tekitatud kahju hüvitamise nõudes–Tekitatud kahju suuruse kindlaksmääramata jätmine–Vastuvõetamatus (ELTL artikkel 340; Üldkohtu kodukord, artikli 44 lõike 1 punktid c ja d) (vt punktid 275–277)

Ese

ELTL artikli 272 alusel esitatud hagi, milles palutakse tuvastada, et komisjon on jätnud täitmata rahalised kohustused, mis tulenevad mitmest toetuslepingust, mille ta sõlmis hagejaga Euroopa Ühenduse teadusuuringute, tehnoloogiaarenduse ja tutvustamistegevuse kuuendat raamprogrammi, mille eesmärk on toetada Euroopa teadusruumi loomist ja innovatsiooni (2002–2006) raames ning konkurentsivõime ja uuendustegevuse raamprogrammi (2007‑2013) raames, tuvastada, et tasaarvestused, mis komisjon tegi hageja esitatud nõuetega, on õigusvastased, samuti mõista komisjonilt hagejale välja summad, mis komisjon talle nende toetuslepingute alusel võlgneb ning millele lisanduvad viivis ja raha väärtuse langus, ning hüvitada kahju, mis hagejale väidetavalt tekkis.

Resolutsioon

1. Jätta hagi rahuldamata.